PE-man wat vrou ‘met mes aanval’ in hofMartin en Anne-Marie Stevens. Foto: Facebook Stevens (47), ŉ inwoner van Algoa Park, staan tereg op ŉ aanklag van poging tot moord nadat hy na bewering in Oktober verlede jaar sy vrou, Anna-Marie Stevens, buite haar vriend se woonstel met ŉ mes aangeval het. Hy het hom uiteindelik aan die polisie oorgegee nadat hy aanvanklik op die vlug geslaan het. By Stevens se vorige hofverskyning in Maart het sy prokureur aangedui dat sy kliënt wag op ŉ bed by die Fort England psigiatriese hospitaal. Volgens verslae het Stevens 15 jaar gelede sy eksvrou, Hettie, en haar vriend, Colin Rosslee, vermoor voordat hy homself probeer doodskiet het. Stevens is vrygespreek op die dubbelmoord-aanklag nadat die hof bevind het dat hy ŉ psigotiese aanval gehad het.